Tinder introducerer videoopkald til dine matches

Ja, hvorfor ikke køre linen ud? Snart behøver du ikke forlade app’en for at gå på en virtuel date med dine matches på Tinder. Match Group, der står bag den populære dating-app, har meddelt, at de arbejder på en one-on-one videofunktion til Tinder.

”Vi ved at singler justerer deres opførsel, og mange af dem skifter til virtuelle dates via telefin eller video”, skriver firmaet i en meddelelse i forbindelse med årets første kvartalsregnskab.

Firmaet fortæller, at de accelererer udviklingen af ”one-on-one videochat-muligheder” på mange af deres platforme. Det er apps som blandt andet Hinge og OkCupid. Der er ikke kommet eksakt dato på, men videofunktionen skal rulles ud blandt de første Tinder-brugere i løbet af andet kvartal; altså inden juni bliver til juli måned.

COVID-19-pandemien har åbenbart drevet folk til Tinder. Match Group fortæller, at antalet af daglige beskeder, der sendes på Tinder, er steget med voldsomme 27 procent fra februar til og april. Desuden har mængden af aktive brugere, der swiper mellem tilbuddene aldrig har været højere.

Det er i øvrigt ikke bare Tinder, der kigger på videosamtaler. Amerikanske Bumble introducerede mulugheden sidste år – og Facebook planlægger også at integrere Messengers videofunktioner direkte i deres dating-platform, som endnu ikke er lanceret herhjemme.

Tinder introducerer videoopkald til dine matches